Гөлсем Камская

Гөлсем Сәйфулла кызы Камская (Ильясова) (,  — , ) — күп татар театрларында эшләгән артистка.

 Тәрҗемәи хәле 
Гөлсем Камская 1901 елның 25 мартында Казан шәһәрендә туа. Аның сәхнә эшчәнлеге 1919 елда башлана. Г. Камская Казан, Әстерхан һәм Мәскәү татар театрларында хезмәт итә, ә 1933 елдан ул — Г. Камал исемендәге Татар дәүләт академия театры артисткасы.

 Театр эшчәнлеге 
Ярты гасырлык сәхнә эшчәнлеге чорында ул татар, рус һәм дөнья драматургиясе әсәрләре буенча эшләнгән спектакльләрдә төрле характердагы дистәләрчә образлар иҗат итә.

Аның героиняларының сәхнәдәге тормышы һәрвакыт тирән фикерле, нечкә психологизм, милли үзенчәлекле булулары белән аерылып тора.
Нәгыймә («Банкрот», Галиәсгар Камал), Галчиха («Гаепсездән гаеплеләр», А.Островский), Маһинур («Миңлекамал», М.Әмир), Блюм («Тормыш яңадан башлана», В.Собко), Гөлниса («Шомлы көннәр», Таҗи Гыйззәт), Сәхилә («Х.Насретдин», Нәкый Исәнбәт), Сабира («Татар хатыны ниләр күрми», Галимҗан Ибраһимов) һәм башка ул уйнаган рольләр татар театр сәнгатен үстерүдә билгеле бер өлеш була, артисткага шөһрәт китерә.

Г. Камская театрның җәмәгать эшләрендә актив катнаша, яшь артистлар белән үзенең бай иҗат тәҗрибәсен уртаклаша.

 Бүләкләр 
Театр сәнгатен үстерүдәге зур хезмәтләре өчен Гөлсем Камскаяга РСФСРның атказанган һәм Татарстанның халык артисткасы дигән мактаулы исемнәр бирелә.

 Гаилә хәле 
 Ире Гали Ильясов, драма актеры. Балалары Дэллюс (1922—1981), ӘсфәнРабит Батулла. Урыннары җәннәттә булсын. К.: «Рухият» нәшрияты, 2007. 137нче биттә. ISBN 978-5-89706-109-9.

 Искәрмәләр 

 Сылтамалар 

 Моны да карагыз 

Төркем:Әлифба буенча шәхесләр
Төркем:Татар артистлары
Төркем:Камал театры актерлары
Төркем:РСФСР атказанган артистлары
Төркем:Татарстанның халык артистлары